ગ્રેજ્યુએશનનું ભણતર પૂરું કર્યા બાદ એક દિવસ સ્મૃતિની મુલાકાત એક બધિર કલાકાર સાથે થઇ. એ વ્યક્તિ કલાકાર હોવા છતાં પણ તેમને પોતાની કલા લોકો સામે રજૂ કરવાનો આજ સુધી મોકો નહોતો મળ્યો. આ બાબત જાણીને સ્મૃતિને ઘણું દુઃખ થયું. તેજ ઘડીએ સ્મૃતિને આવા બધિર કલાકારો માટે કંઇક નવું કરવાની ઇચ્છા જાગૃત થઇ. કોઈ પણ બધિર કલાકાર તેમની કલાને દુનિયા સમક્ષ રજૂ કરી શકે તે માટે સ્મૃતિએ તેના મિત્ર હર્ષિત સાથે મળીને બધિરોના વિકાસ અને ઉન્નતિ માટે એક નવી સંસ્થા ‘અતુલ્યકલા’નું નિર્માણ કર્યું. આ સંસ્થાએ તેના નામ પ્રમાણે અનેક બધિરોની અંદર છુપાયેલી કલાને ઓળખી તેને દુનિયા સામે રજૂ કરી. બધિરોની કલાનો સદુપયોગ કરીને તેઓને આત્મનિર્ભર અને સ્વાવલંબી બનાવવામાં આવ્યા.